Jean-Jacques Kasel (Organist)

De Jean-Jacques Kasel, gebuer de 14. September 1960 zu LëtzebuergGebuertsannonce am Luxemburger Wort vum 17. September 1960, a gestuerwen am Mee 2025Doudesannonce am Luxemburger Wort vum 17. Mee 2025, war e lëtzebuergeschen Uergelprofesser an Organist.

Hien huet mat siwe Joer am Stater Conservatoire ugefaange Musekstheorie a Querflütt ze léieren. 

Vun 1978 un huet hie beim Albert Leblanc Piano an Uergel geléiert an dräi Joer méi spéit koum hien op de Conservatoire an d'Héichschoul fir Musek zu Zürech wou e Kammermusek, Pedagogik, Fugue, Uergelbau an -geschicht studéiert huet. 1985 krut en den Diplôme d'exécution et de pédagogie. Parallel zu sengem Studium huet de Jean-Jacques Kasel vun 1980 u bei Master Classes vum Jean Guillou matgemaach.

Hie gouf … Chargé de cours um Conservatoire zu Lëtzebuerg, an duerno (1991) Professer fir Uergel, Harmonie an Improvisatioun. Vun där Zäit un, huet hien och als Solist mat lëtzebuergeschen Orchestere geschafft. Hie huet d'Duoe Gei-Uergel- a Flütt-Uergel praktizéiert an och Recitallen a Frankräich, der Schwäiz, an Holland an der Belsch ginn. 

De Kasel gouf och Beroder fir den Uergelbau a war absënns fir d'Kleuker-Uergel um Briddel verantwortlech. Hien huet bei wichtegen innovativen Aarbechten am Uergelbau matgemaach, besonnesch wat d'Architektur an d'Esthetik vun den Instrumenter ugeet. Nieft senger Aktivitéit als Beroder am Uergelbau huet hie Weiderbildungscoursen an der Interpretatioun vum Bach a vum Vierne, an an der Konscht vun der Uergelregistréierung ginn.

 Publikatiounen 
 Kasel, Jean-Jacques et al. Grandes orgues du Grand-Duché. Luxembourg: P & T - Office des timbres, 2008. Print.
 Colling, Norbert, Kasel, Jean-Jacques u. a. Das Orchester und die Orchesterinstrumente. Ed. 2002. Luxembourg: Jeunesses musicales, 2002. Print.

 Discographie 
 Kasel, Jean-Jacques, and Solistes Européens Luxembourg. Jean-Jacques Kasel Bridel ’95: Orgelwerke. Luxembourg: Solistes européens, 1995.
 Charpentier, Marc Antoine et al. Visions: Jean-Jacques Kasel aux grandes orgues de: La Besnardière, Tonhalle Zürich, Chant d’oiseau. Luxembourg: JCH Prod., 1998.
 Kasel, Jean-Jacques, and Marco Pütz. Organ dramatics: vol. 1. Luxembourg: Jean-Jacques Kasel, 2004.
 Muller, Jean, Kasel, Jean-Jacques et al. Pianistic fireworks. Luxembourg: JCH Prod., 1997.
 Vierne, Louis et al. Récital Louis Vierne (1870-1937): oeuvres pour orgue / par Jean-Jacques Kasel. Luxembourg: Luxembourg-Sound, 1988.
 Corelli, Arcangelo Kasel, Jean-Jacques et al. Corelli - Boccherini - Haendel - Roessler-Rosetti - Vivaldi: UBI Banca International. Luxembourg: Solistes européens, 2008.

 Um Spaweck 
 Jean-Jacques Kasel, organiste op www.orgues-et-vitraux.ch

 Quell 
 Quell vum Artikel, wou net anescht uginn: Jean-Jacques Kasel, organiste op www.orgues-et-vitraux.ch, gekuckt de 6. November 2025

Kategorie:Gebuer 1960
Kategorie:Gestuerwen 2025
Kategorie:Lëtzebuergesch Organisten